Oĥmatdit

La porinfana malsanulejo Oĥmatdit (, akronimo por охорона материнства та дитинства, "protekto de patrineco kaj infanaĝo") situas en Kijivo en la Ŝevĉenkivskij distrikto. Ĝi provizas specialigitajn, altkvalifikitajn medicinajn prizorgojn al la infana loĝantaro de Ukrainio. Ĝi estas la plej granda infanhospitalo en Ukrainio.

 Kapabloj 
Ĝis 18 000 infanoj estas traktataj en la 720 litoj de la hospitalo ĉiujare, kaj ĉirkaŭ 20 000 ricevas urĝan flegadon ĉe la traŭmatcentro de la hospitalo"The hospital is working and standing for life!" (arkivo). ohmatdyt.com.ua. 27 March 2022. La hospitalo plenumas ĉirkaŭ 7 000 operaciojn ĉiujare. La fakoj plenumas ĉiajn kirurgiajn intervenojn krom korĥirurgio.

 Historio 
La historio de la Nacia Specialigita Infanhospitalo Oĥmatdit komenciĝis en 1894 kiam la Kieva Libera Hospitalo Cesareviĉ Nikolaj por Laboristoj kaj Malriĉuloj estis malfermita en Kievo je la elspezo de la eminenta komercisto kaj filantropo Nikolaj Tereŝĉenko.

En oktobro 1927, la saninspektoraro sendis noton al la distrikta plenuma komitato, proponante kombini la diversajn instituciojn por patrina kaj infana sanservo kaj krei la Instituton OĤMATDIT. Oni proponis, ke la instituto estu lokita en hospitalo por malriĉuloj, kie tiutempe jam funkciis akuŝhospitalo, porina konsultejo kaj porinfana tuberkuloza kliniko. La 11-an de novembro 1927, la Kolegio de la Popola Komisariato pri Sano de Ukrainio aprobis rezolucion pri la organizado de la Instituto por la Protekto de Patrineco kaj Infaneco en Kievo, kiu estis oficiale malfermita en marto 1929. 

La 8-an de julio 2024 okazis grandega misilatako kontraŭ Ukrainio kaj la hospitalo suferis pro rusia misilatako, kie pli ol 60% de la instalaĵo estis detruitaRob Corp; Kyla Herrmannsen (8 July 2024). "Children's hospital hit as Russian strikes kill 24 in Ukraine". BBC.

La Toksologia konstruaĵo kun la Kronika kaj Akuta Veneniĝa Unuo (kie infanoj spertas dializon) estis detruita. En la nova, ĵus malfermita konstruaĵo, 12 servejoj estis difektitaj, inkluzive de 8 kirurgiaj, 5 onkologiaj, du intenskuracaj unuoj, operaciejo kaj radiologia kaj radioterapia servejoj. Parto de la ununura onkohematologia laboratorio de la lando ankaŭ estis detruita. Dum la misilatako, ĉeestis pli ol 600 pacientoj kaj almenaŭ tiom da medicinaj laboristoj en Oĥmatdit. Ĉirkaŭ 100 pacientoj estis translokigitaj al aliaj medicinaj institucioj en Kijivo"Two people killed and more than 50 injured in russian attack on Okhmatdyt Children's Hospital". moz.gov.ua.

 Bildaro 

 Referencoj 

 Eksteraj ligiloj 
 oficiala retejo

Kategorio:Kievo
Kategorio:Malsanulejoj en Ukrainio
Kategorio:Pediatrio